Ericu950/Stoicheia-meter-silver huggingface dataset:
σώπατρος ἐν Κνιδίᾳ ·
ἀταβυρίτης δ ἄρτος ἦν πλησίγναθος .
ΑχΑΙνΑσ .
τούτου τοῦ ἄρτου μνημονεύει Σῆμος ἐν ηʹ Δηλιάδος   λέγων ταῖς θεσμοφόροις γίνεσθαι .
εἰσὶ δὲ ἄρτοι μεγάλοι , καὶ ἑορτὴ καλεῖται Μεγαλάρτια ἐπιλεγόντων τῶν φερόντων ·
ἀχαΐνην στέατος ἔμπλεων τράγον .
κΡΙβΑνΙτΗν .
τούτου μνημονεύει Ἀριστοφάνης ἐν Γήρᾳ ·
ποιεῖ δὲ λέγουσαν ἀρτόπωλιν διηρπασμένων αὐτῆς τῶν ἄρτων ὑπὸ τῶν τὸ γῆρας ἀποβαλλόντων   ·
τουτὶ τί ἦν τὸ πρᾶγμα ; Β. θερμούς , ὦ τέκνον . Α. ἀλλ ἦ παραφρονεῖς ; Β. κριβανίτας , ὦ τέκνον . Α. τί κριβανίτας ; Β. πάνυ δὲ λευκούς , ὦ τέκνον .
ΕγκΡΥφΙΑν .
τούτου μνημονεύει Νικόστρατος ἐν Ἱεροφάντῃ   καὶ ὁ ὀψοδαίδαλος Ἀρχέστρατος , οὗ κατὰ καιρὸν   τὸ μαρτύριον παραθήσομαι .
δΙπΥΡΟν .
Εὔβουλος ἐν Γανυμήδει .
διπύρους τε θερμούς . Β. οἱ δίπυροι δ εἰσὶν τίνες ; Β. ἄρτοι τρυφῶντες , Ἀλκαῖος Γανυμήδει   .
λΑγΑνΟν .
τοῦτο ἐλαφρόν τ ἐστὶ καὶ ἄτροφον , καὶ μᾶλλον αὐτοῦ ἔτι ἡ ΕΠΑΝΘΡΑΚΙΣ καλουμένη .
μνημονεύει δὲ τοῦ μὲν Ἀριστοφάνης ἐν Ἐκκλησιαζούσαις φάσκων   ·
λάγανα πέττεται , τῆς δ ἀπανθρακίδος Διοκλῆς ὁ Καρύστιος ἐν αʹ Ὑγιεινῶν οὑτωσὶ λέγων ·
ἡ δ ἀπανθρακίς ἐστι τῶν λαγάνων ἁπαλωτέρα .
ἔοικε δὲ καὶ οὗτος ἐπ ἀνθράκων γίνεσθαι , ὥσπερ καὶ ὁ παρ Ἀττικοῖς ἐγκρυφίας ·
ὃν καὶ Ἀλεξανδρεῖς τῷ Κρόνῳ ἀφιεροῦντες προτιθέασιν ἐσθίειν τῷ βουλομένῳ ἐν τῷ τοῦ Κρόνου ἱερῷ .
ἐπίχαρμος δ ἐν Ἥβης γάμῳ κ ἀν Μούσαισ  τοῦτο δὲ τὸ δρᾶμα διασκευή ἐστι τοῦ προκειμένου  ἄρτων ἐκτίθεται γένη   ΚΡΙΒΑΝΙΤΗΝ , ὅμωρον , σταιτίτην , ἐγκρίδα , ἀλειφατίτην , |ἡμιάρτιον .
ὧν καὶ Σώφρων ἐν γυναικείοις μίμοις μνημονεύει λέγων οὕτως   ·
δεῖπνον ταῖς θείαις κριβανίτας καὶ ὁμώρους καὶ ἡμιάρτιον ἑκάστᾳ .
οἶδα δ , ἄνδρες φίλοι , ὅτι Ἀττικοὶ μὲν διὰ τοῦ ρ στοιχείου λέγουσι καὶ κρίβανον καὶ κριβανίτην , Ἡρόδοτος δ ἐν δευτέρᾳ τῶν ἱστοριῶν ἔφη   ·
κλιβάνῳ διαφανεῖ .
καὶ ὁ Σώφρων δὲ ἔφη   ·
τίς σταιτίτας ἢ κλιβανίτας ἢ ἡμιάρτια πέσσει ;
ὁ δ αὐτὸς μνημονεύει καὶ ΠΛΑΚΙΤΑ τινὸς ἄρτου ἐν γυναικείοις   ·
εἰς νύκτα μ ἑστιάσειν ἄρτῳ πλακίτᾳ .
καὶ ΤΥΡΩΝΤΟΣ δ ἄρτου μνημονεύει ὁ Σώφρων ἐν τῇ ἐπιγραφομένῃ Πενθερᾷ οὕτως   ·
συμβουλεύω τ ἐμφαγεῖν ·
ἄρτον γάρ τις τυρῶντα τοῖς παιδίοις ἴαλε .
νίκανδρος δ ὁ Κολοφώνιος ἐν ταῖς Γλώσσαις   τὸν ἄζυμον ἄρτον καλεῖ ΔΑΡΑΤΟΝ .
πλάτων δ ὁ κωμῳδιοποιὸς ἐν Νυκτὶ μακρᾷ τοὺς μεγάλους ἄρτους καὶ ῥυπαροὺς ΚΙΛΙΚΙΟΥΣ ὀνομάζει διὰ τούτων   ·
κ ἆθ  ἧκεν ἄρτους πριάμενος μὴ τῶν καθαρύλλων , ἀλλὰ μεγάλους Κιλικίους .
ἐν δὲ τῷ Μενελάῳ ἐπιγραφομένῳ ΑΛΕΛΑΙΟΥΣ τινὰς ἄρτους καλεῖ   .
ΑΥτΟπΥΡΟΥ δ ἄρτου μέμνηται Ἄλεξις ἐν Κυπρίῳ   ·
τὸν δ αὐτόπυρον ἄρτον ἀρτίως φαγών .
φρύνιχος δ ἐν Ποαστρίαις αὐτοπυρίτας αὐτοὺς καλῶν φησιν   ·
αὐτοπυρίταισί τ ἄρτοις καὶ λιπῶσι στεμφύλοις .
ΟΡΙνδΟΥ δ ἄρτου μέμνηται Σοφοκλῆς ἐν Τριπτολέμῳ   ἤτοι τοῦ ἐξ ὀρύζης γινομένου ἢ ἀπὸ τοῦ ἐν Αἰθιοπίᾳ γιγνομένου σπέρματος , ὅ ἐστιν ὅμοιον σησάμῳ .
κΟλλΑβΟΥ δ ἄρτου Ἀριστοφάνης ἐν Ταγηνισταῖς   ·
λαμβάνετε κόλλαβον ἕκαστος .
ἢ δέλφακος ὀπωρινῆς ἠτριαίαν φέρετε δεῦρο μετὰ κολλάβων χλιερῶν .
γίνονται δ οἱ ἄρτοι οὗτοι ἐκ νέου πυροῦ , ὡς Φιλύλλιος ἐν Αὔγῃ παρίστησιν   ·
αὐτὸς φέρων πάρειμι πυρῶν ἐκγόνους τριμήνων γαλακτοχρῶτας κολλάβους θερμούς .
μΑκΩνΙδΩν δ ἄρτων μνημονεύει Ἀλκμὰν ἐν τῷ εʹ οὕτως   ·
κλῖναι μὲν ἑπτὰ καὶ τόσαι τράπεσδαι μακωνίδων ἄρτων ἐπιστέφοισαι λίνω τε σασάμω τε κ ἠν πελίχναις πεδεσσι χρυσοκόλλα .
ἐστὶ δὲ βρωμάτιον διὰ μέλιτος καὶ λίνου .
τοῦ δὲ ΚΟΛΛΥΡΑΣ καλουμένου ἄρτου Ἀριστοφάνης ἐν Εἰρήνῃ   ·
κολλύραν μεγάλην καὶ κόνδυλον ὄψον ἐπ αὐτῇ .
καὶ ἐν Ὁλκάσι   ·
καὶ κολλύραν τοῖσι περῶσιν διὰ τ οὐν Μαραθῶνι τρόπαιον .
ὁ δὲ ΟΒΕΛΙΑΣ ἄρτος κέκληται ἤτοι ὅτι ὀβολοῦ πιπράσκεται , ὡς ἐν τῇ Ἀλεξανδρείᾳ , ἢ ὅτι ἐν ὀβελίσκοις ὠπτᾶτο .
ἀριστοφάνης Γεωργοῖς   ·
εἶτ  ἄρτον ὀπτῶν τυγχάνει τις ὀβελίαν .
φερεκράτης Ἐπιλήσμονι   ·
ὠλεν ὀβελίαν σποδιν , ἄρτου δὲ μὴ προτιμᾶν .
ἐκαλοῦντο δὲ καὶ ὀβελιαφόροι οἱ ἐν ταῖς πομπαῖς παραφέροντες αὐτοὺς ἐπὶ τῶν ὤμων .
σωκράτης ἐν Ϛʹ Ἐπικλήσεων τὸν ὀβελίαν φησὶν ἄρτον Διόνυσον εὑρεῖν ἐν ταῖς στρατείαις .
ΕτνΙτΑσ ἄρτος ὁ προσαγορευόμενος λεκιθίτας , ὥς φησιν Εὐκράτης .
πανὸς ἄρτος ·
μεσσάπιοι .
καὶ τὴν πλησμονὴν πανίαν καὶ πάνια τὰ πλήσμια ·
βλαῖσος ἐν Μεσοτρίβᾳ καὶ Δεινόλοχος ἐν Τηλέφῳ   Ῥίνθων τε ἐν Ἀμφιτρύωνι .
καὶ Ῥωμαῖοι δὲ πᾶνα τὸν ἄρτον καλοῦσι .
νΑστΟσ ἄρτος ζυμίτης καλεῖται μέγας , ὥς φησι Πολέμαρχος καὶ Ἀρτεμίδωρος , Ἡρακλέων δὲ πλακοῦντος εἶδος .
νικόστρατος δ ἐν Κλίνῃ   ·
ναστὸς τὸ μέγεθος τηλικοῦτος , δέσποτα , λευκός ·
τὸ πάχος γὰρ ὑπερέκυπτε τοῦ κανοῦ .
ὀσμὴ δέ , τουπίβλημ  ἐπεὶ περιῃρέθη , ἄνω βάδιζε καὶ μέλιτι μεμιγμένη ἀτμίς τις εἰς τὰς ῥῖνας ·
ἔτι γὰρ θερμὸς ἦν .
κνΗστΟσ ἄρτος ποιὸς παρὰ Ἴωσι , Ἀρτεμίδωρος ὁ Ἐφέσιός φησιν ἐν Ἰωνικοῖς ὑπομνήμασι .
θΡΟνΟσ ἄρτου ὄνομα .
νεάνθης ὁ Κυζικηνὸς ἐν βʹ Ἑλληνικῶν γράφων οὕτως   ·
ὁ δὲ Κόδρος τόμον ἄρτου τὸν καλούμενον θρόνον λαμβάνει καὶ κρέας καὶ τῷ πρεσβυτάτῳ νέμουσι .
βΑκχΥλΟσ δ ἐστὶν ἄρτος σποδίτης παρ Ἠλείοις καλούμενος , ὡς Νίκανδρος ἐν βʹ Γλωσσῶν ἱστορεῖ   .
μνημονεύει δ αὐτοῦ καὶ Δίφιλος ἐν Διαμαρτανούσῃ οὕτως   ·
ἄρτους σποδίτας κρησερίτας περιφέρειν .
ἄρτου δ εἶδός ἐστι καὶ ὁ ΑΠΟΠΥΡΙΑΣ καλούμενος , ἐπ ἀνθράκων δ ὀπτᾶται .
καλεῖται δ οὗτος ὑπό τινων ζυμίτης .
κρατῖνος Μαλθακοῖς   ·
πρῶτον ἀποπυρίαν ἔχω ζυμηταμιαδου πλεους κνεφαλλον .
ἀρχέστρατος δ ἐν τῇ Γαστρονομίᾳ περὶ ἀλφίτων καὶ ἄρτων οὕτως ἐκτίθεται   ·
πρῶτα μὲν οὖν δώρων μεμνήσομαι ἠυκόμοιο Δήμητρος , φίλε Μόσχε ·
σὺ δ ἐν φρεσὶ βάλλεο σῇσιν .
ἔστι γὰρ οὖν τὰ κράτιστα λαβεῖν βέλτιστά τε πάντων , εὐκάρπου κριθῆς καθαρῶς ἠσσημένα πάντα , ἐν Λέσβῳ κλεινῆς Ἐρέσου περικύμονι μαστῷ , λευκότερ  αἰθερίας χιόνος .
θεοὶ εἴπερ ἔδουσιν ἄλφιτ , ἐκεῖθεν ἰὼν Ἑρμῆς αὐτοῖς ἀγοράζει .
ἐστὶ δὲ κ ἀν Θήβαις ταῖς ἑπταπύλοις ἐπιεικῆ κ ἀν Θάσῳ ἔν τ ἄλλαις πόλεσίν τισιν , ἀλλὰ γίγαρτα φαίνονται πρὸς ἐκεῖνα ·
σαφεῖ τάδ ἐπίστασο δόξῃ .
στρογγυλοδίνητος δὲ τετριμμένος εὖ κατὰ χεῖρα κόλλιξ Θεσσαλικός σοι ὑπαρχέτω , ὃν καλέουσι κεῖνοι κριμνίταν , οἱ δ ἄλλοι χόνδρινον ἄρτον .
εἶτα τὸν ἐκ Τεγέας σεμιδάλεος υἱὸν ἐπαινῶ ἐγκρυφίαν .
τὸν δ εἰς ἀγορὰν ποιεύμενον ἄρτον αἱ κλειναὶ παρέχουσι βροτοῖς κάλλιστον Ἀθῆναι .
ἐν δὲ φερεσταφύλοις Ἐρυθραῖς ἐκ κλιβάνου ἐλθὼν λευκὸς ἁβραῖς θάλλων ὥραις τέρψει παρὰ δεῖπνον .
ταῦτ εἰπὼν ὁ τένθης Ἀρχέστρατος καὶ τὸν τῶν ἄρτων ποιητὴν ἔχειν συμβουλεύει Φοίνικα ἢ Λυδόν ·
ἠγνόει γὰρ τοὺς ἀπὸ τῆς Καππαδοκίας ἀρτοποιοὺς ἀρίστους ὄντας .
λέγει δ οὕτως   ·
ἔστω δή σοι ἀνὴρ Φοῖνιξ ἢ Λυδὸς ἐν οἴκῳ , ὅστις ἐπιστήμων ἔσται σίτοιο κατ ἦμαρ παντοίας ἰδέας τεύχειν , ὡς ἂν σὺ κελεύῃς .
τῶν δ Ἀττικῶν ἄρτων ὡς διαφόρων μνημονεύει καὶ Ἀντιφάνης ἐν Ὀμφάλῃ οὕτως   ·
πῶς γὰρ ἄν τις εὐγενὴς γεγὼς δύναιτ  ἂν ἐξελθεῖν ποτ ἐκ τῆσδε στέγης , ὁρῶν μὲν ἄρτους τούσδε λευκοσωμάτους ἰπνὸν κατέχοντας ἐν πυκναῖς διεξόδοις , ὁρῶν δὲ μορφὴν κριβάνοις ἠλλαγμένους , μίμημα χειρὸς Ἀττικῆς , οὓς δημόταις Θεαρίων ἔδειξεν .
οὗτός ἐστι Θεαρίων ὁ ἀρτοποιός , οὗ μνημονεύει Πλάτων ἐν Γοργίᾳ συγκαταλέγων αὐτῷ καὶ Μίθαικον οὕτως γράφων   ·
οἵτινες ἀγαθοὶ γεγόνασιν ἢ εἰσὶ σωμάτων θεραπευταὶ ἔλεγές μοι πάνυ σπουδάζων , Θεαρίων ὁ ἀρτοκόπος καὶ Μίθαικος ὁ τὴν ὀψοποιίαν συγγεγραφὼς τὴν Σικελικὴν καὶ Σάραμβος ὁ κάπηλος , ὅτι οὗτοι θαυμάσιοι γεγόνασι σωμάτων θεραπευταί , ὃ μὲν ἄρτους θαυμαστοὺς παρασκευάζων , ὃ δὲ ὄψον , ὃ δὲ οἶνον .
καὶ Ἀριστοφάνης ἐν Γηρυτάδῃ καὶ Αἰολοσίκωνι διὰ τούτων   ·
ἥκω Θεαρίωνος ἀρτοπώλιον λιπών , ἵν ἐστὶ κριβάνων ἑδώλια .
κυπρίων δὲ ἄρτων μνημονεύει Εὔβουλος ὡς διαφόρων ἐν Ὀρθάννῃ διὰ τούτων   ·
δεινὸν μὲν ἰδόντα παριππεῦσαι Κυπρίους ἄρτους ·
μαγνῆτις γὰρ λίθος ὣς ἕλκει τοὺς πεινῶντας .
τῶν δὲ ΚΟΛΛΙΚΙΩΝ ἄρτων  οἱ αὐτοὶ δ εἰσὶ τοῖς κολλάβοισ  Ἔφιππος ἐν Ἀρτέμιδι μνημονεύει οὕτως   ·
παρ  Ἀλεξάνδρου δ ἐκ Θετταλίας κολλικοφάγου κρίβανος ἄρτων .
ἀριστοφάνης δ ἐν Ἀχαρνεῦσιν   ·
ὦ χαῖρε κολλικοφάγε Βοιωτίδιον .
τούτων οὕτω λεχθέντων ἔφη τις τῶν παρόντων γραμματικῶν , Ἀρριανὸς ὄνομα ·
ταῦτα σιτία Κρονικά ἐστιν , ὦ ἑταῖροι .
ἡμεῖς γὰρ  οὔτ  ἀλφίτοισι χαίρομεν  πλήρης γὰρ ἄρτων ἡ πόλις   οὔ τε τῷ τῶν ἄρτων τούτων καταλόγῳ .
ἐπεὶ δὲ καὶ ἄλλῳ Χρυσίππου τοῦ Τυανέως συγγράμματι ἐνέτυχον ἐπιγραφομένῳ Ἀρτοποιικῷ καὶ πεῖραν ἔσχον τῶν αὐτόθι ὀνομασθέντων παρὰ πολλοῖς τῶν φίλων , ἔρχομαι καὶ αὐτὸς λέξων τι περὶ ἄρτων .
ὁ ΑΡΤΟΠΤΙΚΙΟΣ ἄρτος καλούμενος κλιβανικίου καὶ φουρνακίου διαφέρει .
ἐὰν δ ἐκ σκληρᾶς ζύμης ἐργάζῃ αὐτόν , ἔσται καὶ λαμπρὸς καὶ εὔβρωτος πρὸς ξηροφαγίαν ·
εἰ δ ἐξ ἀνειμένης , ἔσται μὲν ἐλαφρός , οὐ λαμπρὸς δέ .
κλιβανίκιος δὲ καὶ φουρνάκιος χαίρουσιν ἁπαλωτέρᾳ τῇ ζύμῃ .
παρὰ δὲ τοῖς Ἕλλησι καλεῖταί τις ἄρτος ΑΠΑΛΟΣ ἀρτυόμενος γάλακτι ὀλίγῳ καὶ ἐλαίῳ καὶ ἁλσὶν ἀρκετοῖς .
δεῖ δὲ τὴν ματερίαν ἀνειμένην ποιεῖν .
οὗτος δὲ ὁ ἄρτος λέγεται Καππαδόκιος , ἐπειδὴ ἐν Καππαδοκίᾳ κατὰ τὸ πλεῖστον ἁπαλὸς ἄρτος γίνεται .
τὸν δὲ τοιοῦτον ἄρτον οἱ Σύροι λαχμὰν προσαγορεύουσι , καί ἐστιν οὗτος ἐν Συρίᾳ χρηστότατος γινόμενος διὰ τὸ θερμότατος τρώγεσθαι καί ἐστιν . . .
ἄνθει παραπλήσιος .
ὁ δὲ ΒΩΛΗΤΙΝΟΣ καλούμενος ἄρτος πλάττεται μὲν ὡς βωλήτης , καὶ ἀλείφεται ἡ μάκτρα ὑποπασσομένης μήκωνος , ἐφ ᾗ ἐπιτίθεται ἡ ματερία , καὶ ἐν τῷ ζυμοῦσθαι οὐ κολλᾶται τῇ καρδόπῳ .
ἐπειδὰν δ ἐμβληθῇ εἰς τὸν φοῦρνον , ὑποπάσσεται τῷ κεράμῳ χόνδρος τις καὶ τότ ἐπιτίθεται ὁ ἄρτος καὶ ἕλκει χρῶμα κάλλιστον , ὅμοιον τῷ φουμώσῳ τυρῷ .
ὁ δὲ ΣΤΡΕΠΤΙΚΙΟΣ ἄρτος συναναλαμβάνεται γάλακτι ὀλίγῳ , καὶ προσβάλλεται πέπερι καὶ ἔλαιον ὀλίγον ·
εἰ δὲ μή , στέαρ .
εἰς δὲ τὸ καλούμενον ΑΡΤΟΛΑΓΑΝΟΝ ἐμβάλλεται οἰνάριον ὀλίγον καὶ πέπερι γάλα τε καὶ ἔλαιον ὀλίγον ἢ στέαρ .
εἰς δὲ τὰ ΚΑΠΥΡΙΑ τὰ καλούμενα τράκτα μίξεις ὥσπερ καὶ εἰς ἄρτον .
ταῦτ  ἐκθεμένου τ ἀρχεστράτεια δόγματα τοῦ Ῥωμαίων μεγαλοσοφιστοῦ ὁ Κύνουλκος ἔφη ·
Δάματερ σοφίας ·
οὐκ ἐτὸς ἄρα ψαμμακοσίους ἔχει μαθητὰς ὁ θαυμάσιος Βλεψίας καὶ πλοῦτον ἀπηνέγκατο τοσοῦτον ἐκ τῆς καλῆς ταύτης σοφίας ὑπὲρ Γοργίαν καὶ Πρωταγόραν .
ὅθεν ὀκνῶ μὰ τὰς θεὰς εἰπεῖν πότερον αὐτὸς οὐ βλέπει ἢ οἱ ἑαυτοὺς μαθητὰς αὐτῷ παραδιδόντες πάντες ἕνα ἔχουσιν ὀφθαλμόν , ὡς μόλις διὰ τὸ πλῆθος ὁρᾶν .
μακαρίους οὖν αὐτούς , μᾶλλον δὲ μακαρίτας εἶναί φημι τοιαύτας δείξεις τῶν διδασκάλων ποιουμένων .
πρὸς ὃν ὁ Μάγνος φιλοτράπεζος ὢν καὶ τὸν γραμματικὸν τοῦτον ὑπερεπαινῶν διὰ τὴν ἐκτένειαν ἔφη ·
οὗτοι ἀνιπτόποδες , χαμαιευνάδες , ἀερίοικοι , κατὰ τὸν κωμικὸν Εὔβουλον   , ἀνόσιοι λάρυγγες , ἀλλοτρίων κτεάνων παραδειπνίδες , οὐ χὠ προπάτωρ ὑμῶν Διογένης πλακοῦντά ποτε ἐσθίων ἐν δείπνῳ λάβρως πρὸς τὸν πυνθανόμενον ἔλεγεν ἄρτον ἐσθίειν καλῶς πεποιημένον ;
ὑμεῖς δ  ὦ λοπαδάγχαι  κατὰ τὸν αὐτὸν ποιητὴν Εὔβουλον ,  λευκῶν ὑπογαστριδίων  , ἑτέροις οὐ παραχωροῦντες φθέγγεσθε καὶ τὰς ἡσυχίας οὐκ ἄγετε , ἕως ἄν τις ὑμῖν ὡς κυνιδίοις ἄρτων ἢ ὀστέων προσρίψῃ .
πόθεν ὑμῖν εἰδέναι ὅτι καὶ ΚΥΒΟΙ , οὐχ οὓς ἀεὶ μεταχειρίζεσθε , ἄρτοι εἰσὶ τετράγωνοι , ἡδυσμένοι ἀννήθῳ καὶ τυρῷ καὶ ἐλαίῳ , ὥς φησιν Ἡρακλείδης ἐν Ὀψαρτυτικῷ ;
παρεῖδε δὲ τοῦτον ὁ Βλεψίας , ὥσπερ καὶ τὸν ΘΑΡΓΗΛΟΝ , ὅν τινες καλοῦσι θαλύσιον  Κράτης δ ἐν βʹ Ἀττικῆς διαλέκτου   θάργηλον καλεῖσθαι τὸν ἐκ τῆς συγκομιδῆς πρῶτον γινόμενον ἄρτον  καὶ τὸν ΣΗΣΑΜΙΤΗΝ .
οὐχ ἑώρακε δὲ οὐ δὲ τὸν ΑΝΑΣΤΑΤΟΝ καλούμενον , ὃς ταῖς ἀρρηφόροις γίνεται .
ἐστὶ δὲ καὶ ὁ ΠΥΡΑΜΟΥΣ ἄρτος διὰ σησάμων πεττόμενος καὶ τάχα ὁ αὐτὸς τῷ σησαμίτῃ ὤν .
μνημονεύει δὲ πάντων τούτων Τρύφων ἐν αʹ φυτικῶν   , καθάπερ καὶ τῶν ΘΙΑΓΟΝΩΝ ὀνομαζομένων ·
οὗτοι δ εἰσὶν ἄρτοι θεοῖς πεττόμενοι ἐν Αἰτωλίᾳ .
δΡΑμΙκΕσ δὲ καὶ ΑΡΑΞΙΣ παρ Ἀθαμᾶσιν ἄρτοι τινὲς οὕτως καλοῦνται .
καὶ οἱ γλωσσογράφοι δὲ ἄρτων ὀνόματα καταλέγουσι ·
σέλευκος μὲν ΔΡΑΜΙΝ ὑπὸ Μακεδόνων οὕτως καλούμενον , ΔΑΡΑΤΟΝ δ ὑπὸ Θεσσαλῶν .
ΕτνΙτΑν δέ φησι ἄρτον εἶναι λεκιθίτην , ΕΡΙΚΙΤΑΝ δὲ καλεῖσθαι τὸν ἐξ ἐρηριγμένου καὶ ἀσήστου πυροῦ γιγνόμενον καὶ χονδρώδους .
ἀμερίας δὲ καλεῖ ΞΗΡΟΠΥΡΙΤΑΝ τὸν αὐτόπυρον ἄρτον ·
ὁμοίως δὲ καὶ Τιμαχίδας .
νίκανδρος δὲ θιαγόνας φησὶν   ἄρτους ὑπ Αἰτωλῶν καλεῖσθαι τοὺς τοῖς θεοῖς γινομένους .
Αἰγύπτιοι δὲ τὸν ὑποξίζοντ  ἄρτον ΚΥΛΛΑΣΤΙΝ καλοῦσιν .
μνημονεύει δ αὐτοῦ Ἀριστοφάνης Δαναίσι   ·
καὶ τὸν κυλλᾶστιν φθέγγου καὶ τὸν Πετόσιριν .
μνημονεύουσιν αὐτοῦ καὶ Ἑκαταῖος   καὶ Ἡρόδοτος   καὶ Φανόδημος ἐν ζʹ Ἀτθίδος   .
ὁ δὲ Θυατειρηνὸς Νίκανδρος τὸν ἐκ τῆς κριθῆς ἄρτον γινόμενον ὑπὸ τῶν Αἰγυπτίων κυλλᾶστίν φησι καλεῖσθαι .
τοὺς δὲ ῥυπαροὺς ἄρτους φαιοὺς ὠνόμασεν Ἄλεξις ἐν Κυπρίῳ οὕτως   ·
ἔπειτα πῶς ἦλθες ; Β. μόλις ὀπτωμένους κατέλαβον . Α. ἐξόλοι ·
ἀτὰρ πόσους φέρεις ; Β. ἑκκαίδεκ . Α. οἶσε δεῦρο . . . Β. λευκοὺς μὲν ὀκτώ , τῶν δὲ φαιῶν τοὺς ἴσους .
βλΗμΑ δέ φησι καλεῖσθαι τὸν ἐντεθρυμμένον ἄρτον καὶ θερμὸν Σέλευκος .
φιλήμων δ ἐν αʹ παντοδαπῶν χρηστηρίων ΠΥΡΝΟΝ φησι καλεῖσθαι τὸν ἐκ πυρῶν ἀσήστων γινόμενον ἄρτον καὶ πάντα ἐν ἑαυτῷ ἔχοντα , ΒΛΩΜΙΑΙΟΥΣ τε ἄρτους ὀνομάζεσθαι λέγει τοὺς ἔχοντας ἐντομάς , οὓς Ῥωμαῖοι κοδράτους λέγουσι , ΒΡΑΤΤΙΜΗΝ τε καλεῖσθαι τὸν πιτυρίτην ἄρτον , ὃν εὔκονον τευκονον ὀνομάζουσιν Ἀμερίας καὶ Τιμαχίδας .
φιλητᾶς δ ἐν τοῖς Ἀτάκτοις   ΣΠΟΛΕΑ καλεῖσθαί τινα ἄρτον , ὃν ὑπὸ τῶν συγγενῶν μόνον καταναλίσκεσθαι .
καὶ ΜΑΖΑΣ δ ἔστιν εὑρεῖν ἀναγεγραμμένας παρά τε τῷ Τρύφωνι   καὶ παρ ἄλλοις πλείοσιν .
παρ Ἀθηναίοις μὲν φύστην τὴν μὴ ἄγαν τετριμμένην , ἔτι δὲ καρδαμάλην καὶ βήρηκα καὶ τολύπας καὶ Ἀχίλλειον ·
καὶ ἴσως αὕτη ἐστὶν ἡ ἐξ Ἀχιλλείων κριθῶν γινομένη ·
θριδακίνας τε καὶ οἰνοῦτταν καὶ μελιτοῦτταν καὶ κρίνον . . . .
καλούμενον καὶ σχῆμά τι χορικῆς ὀρχήσεως παρ Ἀπολλοφάνει   ἐν Δαλίδι .
αἱ δὲ παρ Ἀλκμᾶνι θριδακίσκαι λεγόμεναι αἱ αὐταί εἰσι ταῖς Ἀττικαῖς θριδακίναις .
λέγει δὲ οὕτως ὁ Ἀλκμάν   ·
θριδακίσκας τε καὶ κριβανωτός .
σωσίβιος δ ἐν γʹ περὶ Ἀλκμᾶνος κρίβανά φησι λέγεσθαι πλακοῦντάς τινας τῷ σχήματι μαστοειδεῖς .
ὑγίεια δὲ καλεῖται ἡ διδομένη ἐν ταῖς θυσίαις μᾶζα ἵνα ἀπογεύσωνται .
καὶ Ἡσίοδος δὲ μᾶζάν τιν ἀμολγαίαν καλεῖ   ·
μᾶζά τ ἀμολγαίη γάλα τ αἰγῶν σβεννυμενάων , τὴν ποιμενικην λέγων καὶ ἀκμαίαν ·
ἀμολγὸς γὰρ τὸ ἀκμαιότατον .
παραιτητέον δὲ καταλέγειν  οὐ δὲ γὰρ οὕτως εὐτυχῶς μνήμης ἔχω  ἃ ἐξέθετο πόπανα καὶ πέμματα Ἀριστομένης ὁ Ἀθηναῖος ἐν γʹ τῶν πρὸς τὰς ἱερουργίας .
ἔγνωμεν δὲ καὶ ἡμεῖς τὸν ἄνδρα τοῦτον νεώτεροι πρεσβύτερον .
ὑποκριτὴς δὲ ἦν ἀρχαίας κωμῳδίας ἀπελεύθερος τοῦ μουσικωτάτου βασιλέως Ἀδριανοῦ , καλούμενος ὑπ αὐτοῦ Ἀττικοπέρδιξ .
καὶ ὁ Οὐλπιανὸς ἔφη ·
ὁ δ ἀπελεύθερος παρὰ τίνι κεῖται ;
εἰπόντος δέ τινος καὶ δρᾶμα ἐπιγράφεσθαι Φρυνίχου Ἀπελευθέρους , Μένανδρον δ ἐν Ῥαπιζομένῃ   καὶ ἀπελευθέραν εἰρηκέναι καὶ ἐπισυνάπτοντος . . .
πάλιν ἔφη ·
τίνι δὲ διαφέρει ἐξελευθέρου ;
ταῦτα μὲν οὖν ἔδοξε κατὰ τὸ παρὸν ἀναβαλέσθαι .
καὶ ὁ Γαληνὸς μελλόντων ἡμῶν ἐφάπτεσθαι τῶν ἄρτων  οὐ πρότερον , ἔφη , δειπνήσομεν , ἕως ἂν καὶ παρ ἡμῶν ἀκούσητε ὅσα εἰρήκασι περὶ ἄρτων ἢ πεμμάτων ἔτι τε ἀλφίτων Ἀσκληπιαδῶν παῖδες .
δίφιλος μὲν ὁ Σίφνιος ἐν τῷ περὶ τῶν προσφερομένων τοῖς νοσοῦσι καὶ τοῖς ὑγιαίνουσιν  ἄρτοι , φησίν , οἱ ἐκ πυρῶν κριθίνων εἰσὶ πολυτροφώτεροι καὶ εὐοικονομητότεροι καὶ τὸ ὅλον κρείττονες , εἶθ οἱ σεμιδαλῖται , μεθ οὓς οἱ ἀλευρῖται , εἶθ οἱ συγκομιστοὶ ἐξ ἀσήστων ἀλεύρων γινόμενοι ·
οὗτοι γὰρ πολυτροφώτεροι εἶναι δοκοῦσι .
φιλιστίων δ ὁ Λοκρὸς τῶν χονδριτῶν τοὺς σεμιδαλίτας πρὸς ἰσχύν φησι μᾶλλον πεφυκέναι ·
μεθ οὓς τοὺς χονδρίτας τίθησιν , εἶτα τοὺς ἀλευρίτας .
οἱ δὲ ἐκ γύρεως ἄρτοι γινόμενοι κακοχυλότεροί τέ εἰσι καὶ ὀλιγοτροφώτεροι .
πάντες δ οἱ θερμοὶ ἄρτοι τῶν ἐψυγμένων εὐοικονομητότεροι πολυτροφώτεροί τε καὶ εὐχυλότεροι , ἔτι δὲ πνευματικοὶ καὶ εὐανάδοτοι .
οἱ δ ἐψυγμένοι πλήσμιοι , δυσοικονόμητοι .
οἱ δὲ τελείως παλαιοὶ καὶ κατεψυγμένοι ἀτροφώτεροι στατικοί τε κοιλίας καὶ κακόχυλοι .
ὁ δ ἐγκρυφίας ἄρτος βαρὺς δυσοικονόμητός τε διὰ τὸ ἀνωμάλως ὀπτᾶσθαι .
ὁ δὲ ἰπνίτης καὶ καμινίτης δύσπεπτοι καὶ δυσοικονόμητοι .
ὁ δὲ ἐσχαρίτης καὶ ἀπὸ τηγάνου διὰ τὴν τοῦ ἐλαίου ἐπίμιξιν εὐεκκριτώτερος , διὰ δὲ τὸ κνισὸν κακοστομαχώτερος .
ὁ δὲ κλιβανίτης πάσαις ταῖς ἀρεταῖς περιττεύει ·
εὔχυλος γὰρ καὶ εὐστόμαχος καὶ εὔπεπτος καὶ πρὸς ἀνάδοσιν ῥᾷστος ·
οὔ τε γὰρ ἱστάνει κοιλίαν οὔ τε παρατείνει .
ἀνδρέας δὲ ὁ ἰατρὸς ἄρτους τινάς φησιν ἐν Συρίᾳ γίνεσθαι ἐκ συκαμίνων , ὧν τοὺς φαγόντας τριχορρυεῖν .
μνησίθεος δέ φησι τὸν ἄρτον τῆς μάζης εὐπεπτότερον εἶναι καὶ τοὺς ἐκ τῆς τίφης μᾶλλον ἱκανῶς τρέφειν ·
πέττεσθαι γὰρ αὐτοὺς καὶ οὐ μετὰ πολλοῦ πόνου .
τὸν δ ἐκ τῶν ζειῶν ἄρτον ἄδην φησὶν ἐσθιόμενον βαρὺν εἶναι καὶ δύσπεπτον ·
διὸ οὐχ ὑγιαίνειν τοὺς αὐτὸν ἐσθίοντας .
εἰδέναι δὲ ὑμᾶς δεῖ ὅτι τὰ μὴ πυρωθέντα ἢ τριφθέντα σιτία φύσας καὶ βάρη καὶ στρόφους καὶ κεφαλαλγίας ποιεῖ .
μετὰ τὰς τοσαύτας διαλέξεις ἔδοξεν ἤδη ποτὲ καὶ δειπνεῖν , καὶ περιενεχθέντος τοῦ καλουμένου ὡραίου ὁ Λεωνίδης ἔφη ·
Εὐθύδημος ὁ Ἀθηναῖος , ἄνδρες φίλοι , ἐν τῷ περὶ ταρίχων Ἡσίοδόν φησι περὶ πάντων τῶν ταριχευομένων τάδ εἰρηκέναι ·
ἄμφακες πρῶτον στόμα κέκριται αντα καὶ θιοην , γναθμὸν ὃν ηὐδάξαντο δυσείμονες ἰχθυβολῆες , οἷς ὁ ταριχόπλεως ἅδε Βόσπορος , οἵ θ ὑπόγαστρα τμήγοντες τετράγωνα ταρίχια τεκταίνονται .
ναὶ μὴν οὐκ ἀκλεὲς θνητοῖς γένος ὀξυρρύγχου , ὃν καὶ ὅλον καὶ τμητὸν ἅλες τρηχεῖς ἐκόμισσαν .
θύννων δ ὡραίων Βυζάντιον ἔπλετο μήτηρ καὶ σκόμβρων βυθίων τε καὶ εὐχόρτου λικιβάττεω καὶ Πάριον κολιῶν κυδρὴ τροφὸς ἔσκε πολίχνη .
ἰόνιον δ ἀνὰ κῦμα φέρων Γαδειρόθεν ἄξει Βρέττιος ἢ Καμπανὸς ἢ ἐκ ζαθέοιο Τάραντος ὀρκύνοιο τρίγωνα , τά τ ἐν στάμνοισι τεθέντα ἀμφαλλὰξ δείπνοισιν ἐνὶ πρώτοισιν ὀπηδεῖ .
ταῦτα τὰ ἔπη ἐμοὶ μὲν δοκεῖ τινος μαγείρου εἶναι μᾶλλον ἢ τοῦ μουσικωτάτου Ἡσιόδου .
πόθεν γὰρ εἰδέναι δύναται Πάριον ἢ Βυζάντιον , ἔτι δὲ Τάραντα καὶ Βρεττίους καὶ Καμπανοὺς πολλοῖς ἔτεσι τούτων πρεσβύτερος ὤν ;
δοκεῖ οὖν μοι αὐτοῦ τοῦ Εὐθυδήμου εἶναι τὰ ποιήματα .
καὶ ὁ Διονυσοκλῆς ἔφη ·
ὅτου μέν ἐστι τὰ ποιήματα , ὦ ἀγαθὲ Λεωνίδη , ὑμῶν ἐστι κρίνειν τῶν δοκιμωτάτων γραμματικῶν ·
ἀλλ ἐπεὶ περὶ ΤΑΡΙΧΩΝ ἐστὶν ὁ λόγος , περὶ ὧν οἶδα καὶ παροιμίαν μνήμης ἠξιωμένην ὑπὸ τοῦ Σολέως Κλεάρχου ·
σαπρὸς τάριχος τὴν ὀρίγανον φιλεῖ , ἔρχομαι κ ἀγὼ λέξων τι περὶ αὐτῶν , τὰ τῆς τέχνης .
διοκλῆς μὲν ὁ Καρύστιος ἐν τοῖς Ὑγιεινοῖς ἐπιγραφομένοις τῶν ταρίχων φησὶ τῶν ἀπιμέλων κράτιστα εἶναι τὰ ὡραῖα , τῶν δὲ πιόνων τὰ θύννεια .
ἱκέσιος δ ἱστορεῖ οὐκ εἶναι εὐεκκρίτους κοιλίας οὔ τε πηλαμύδας οὔ τε τὰ ὡραῖα , τὰ δὲ νεώτερα τῶν θυννείων τὴν αὐτὴν ἀναλογίαν ἔχειν τοῖς κυβίοις μεγάλην τε εἶναι διαφορὰν πρὸς πάντα τὰ ὡραῖα λεγόμενα .
ὁμοίως δὲ λέγει καὶ τῶν Βυζαντίων ὡραίων πρὸς τὰ ἀφ ἑτέρων τόπων λαμβανόμενα καὶ οὐ μόνον τῶν θυννείων , ἀλλὰ καὶ τῶν ἄλλων τῶν ἁλισκομένων ἐν Βυζαντίῳ .
τούτοις προσέθηκεν ὁ Ἐφέσιος Δάφνος ·
Ἀρχέστρατος μὲν ὁ περιπλεύσας τὴν οἰκουμένην γαστρὸς ἕνεκα καὶ τῶν ὑπὸ τὴν γαστέρα φησί   ·
καὶ Σικελοῦ θύννου τέμαχος φάγε . . . . . . .
, τμηθὲν ὅτ ἐν βίκοισι ταριχεύεσθαι ἔμελλεν .
σαπέρδῃ δ ἐνέπω κλαίειν μακρά , Ποντικῷ ὄψῳ , καὶ τοῖς κεῖνον ἐπαινοῦσιν .
παῦροι γὰρ ἴσασιν ἀνθρώπων ὅτι φαῦλον ἔφυ καὶ ἀκιδνὸν ἔδεσμα .
ἀλλὰ τριταῖον ἔχειν σκόμβρον , πρὶν ἐς ἁλμυρὸν ὕδωρ ἐλθεῖν , ἀμφορέως ἐντὸς νέον , ἡμιτάριχον .
ἂν δ ἀφίκῃ κλεινοῦ Βυζαντίου εἰς πόλιν ἁγνήν , ὡραίου φάγε μοι τέμαχος πάλιν ·
ἐστὶ γὰρ ἐσθλὸν καὶ μαλακόν .
παρέλιπεν δ ὁ τένθης Ἀρχέστρατος συγκαταλέξαι ἡμῖν καὶ τὸ παρὰ Κράτητι τῷ κωμῳδιοποιῷ ἐν Σαμίοις λεγόμενον ἐλεφάντινον τάριχος , περὶ οὗ φησιν   ·
σκυτίνῃ ποτ ἐν χύτρᾳ τάριχος ἐλεφάντινον ἧψε ποντιὰς χελώνη πευκίνοισι καύμασι , καρκίνοι ποδάνεμοί τε καὶ τανύπτεροι λύκοι ὑσοριμαχεῖν ἄνδρες οὐρανοῦ καττύματα .
παῖ  ἐκεῖνον , ἄγχ ἐκεῖνον .
ἐν Κέῳ τίς ἡμέρα ;
ὅτι δὲ διαβόητον ἦν τὸ τοῦ Κράτητος ἐλεφάντινον τάριχος μαρτυρεῖ Ἀριστοφάνης ἐν Θεσμοφοριαζούσαις διὰ τούτων   ·
ἦ μέγα τι βρῶμ  ἐστὶ ἡ τρυγῳδοποιομουσική , ἡνίκα Κράτητί τε τάριχος ἐλεφάντινον λαμπρὸν ἐνόμιζεν ἀπόνως παρακεκλημένον ἄλλα τε τοιαῦθ ἕτερα μυρί ἐκιχλίζετο .
ὠμοτάριχον δέ τινα κέκληκεν Ἄλεξις ἐν Ἀπεγλαυκωμένῳ   .
ὁ δ αὐτὸς ποιητὴς ἐν Πονήρᾳ περὶ σκευασίας ταρίχων μάγειρόν τινα παράγει λέγοντα τάδε   ·
ὅμως λογίσασθαι πρὸς ἐμαυτὸν βούλομαι καθεζόμενος ἐνταῦθα τὴν ὀψωνίαν , ὁμοῦ τε συντάξαι τί πρῶτον οἰστέον ἡδυντέον τε πῶς ἕκαστόν ἐστί μοι . . . .
τάριχος πρῶτον ὡραῖον τοδί ·
διωβόλου τοῦτ ἐστί .
πλυτέον εὖ μάλα .
εἶτ  εἰς λοπάδιον ὑποπάσας ἡδύσματα ἐνθεὶς τὸ τέμαχος , λευκὸν οἶνον ἐπιχέας ἐπισκεδάσας τ ἔλαιον εἶθ ἕψων ποῶ μυελὸν ἀφεῖλόν τ ἐπιγανώσας σιλφίῳ .
ἐν δὲ Ἀπεγλαυκωμένῳ συμβολάς τις ἀπαιτούμενός φησι   ·
παρ  ἐμοῦ δ , ἐὰν μὴ καθ ἓν ἕκαστον πάντα δ ὡς , χαλκοῦ μέρος δωδέκατον οὐκ ἂν ἀπολάβοις . Β. δίκαιος ὁ λόγος .
ἀβάκιον , ψῆφον . Α. λέγε . Β. ἔστ ὠμοτάριχος πέντε χαλκῶν . Α. λέγ ἕτερον . Β. μῦς ἑπτὰ χαλκῶν . Α. οὐδὲν ἀσεβεῖς οὐδέπω , λέγε . Β. τῶν ἐχίνων ὀβολός . Α. ἁγνεύεις ἔτι . Β. ἆρ ἦν μετὰ ταῦθ ἡ ῥάφανος , ἣν ἐβοᾶτε ; Α. ναί ·
χρηστὴ γὰρ ἦν . Β. ἔδωκα ταύτης δύ ὀβολούς . Α. τί γὰρ ἐβοῶμεν ; Β. τὸ κύβιον τριωβόλου . Α. ονεῖν κεχειρῶν γε οὐκ ἐπράξατ  οὐ δὲ ἕν . Β. οὐκ οἶσθας , ὦ μακάριε , τὴν ἀγοράν , ὅτι κατεδηδόκασι τὰ λάχαν  αἱ τρωξαλλίδες . Α. διὰ τοῦτο τὸ τάριχος τέθεικας διπλασίου ; Β. ὁ ταριχοπώλης ἐστίν ·
ἐλθὼν πυνθάνου .
γόγγρος δέκ ὀβολῶν . Α. οὐχὶ πολλοῦ .
λέγ ἕτερον . Β. τὸν ὀπτὸν ἰχθὺν ἐπριάμην δραχμῆς . Α. παπαῖ , ὥσπερ πυρετὸς ἀνῆκεν , εἶτ ἐν ἐπιτέλει . Β. πρόσθες τὸν οἶνον , ὃν μεθυόντων προσέλαβον ὑμῶν , χοᾶς τρεῖς , δέκ ὀβολῶν ὁ χοῦς .
ἱκέσιος δ ἐν βʹ περὶ ὕλης πηλαμύδας κύβια εἶναί φησι μεγάλα .
κυβίων δὲ μνημονεύει Ποσείδιππος ἐν Μεταφερομένῳ   .
Εὐθύδημος ἐν τῷ περὶ ταρίχων τὸν δελκανόν φησιν ἰχθὺν ὀνομάζεσθαι ἀπὸ Δέλκωνος τοῦ ποταμοῦ , ἀφ οὗπερ καὶ ἁλίκεσθαι , καὶ ταριχευόμενον εὐστομαχώτατον εἶναι .
δωρίων δ ἐν τῷ περὶ ἰχθύων τὸν λεβίαν ὀνομάζων φησὶ λέγειν τινὰς ὡς ὁαὐτός ἐστι τῷ δελκανῷ , τὸν δὲ κορακῖνον ὑπὸ πολλῶν λέγεσθαι σαπέρδην καὶ εἶναι κράτιστον τὸν ἐκ τῆς Μαιώτιδος λίμνης .
θαυμαστοὺς δὲ εἶναι λέγει καὶ τοὺς περὶ Ἄβδηρα ἁλισκομένους κεστρεῖς , μεθ οὓς τοὺς περὶ Σινώπην , καὶ ταριχευομένους εὐστομάχους ὑπάρχειν .
τοὺς δὲ προσαγορευομένους φησὶ μύλλους ὑπὸ μέν τινων καλεῖσθαι ἀγνωτίδια , ὑπὸ δέ τινων πλατιστάκους ὄντας τοὺς αὐτούς , καθάπερ καὶ τὸν χελλαρίην ·
καὶ γὰρ τοῦτον ἕνα ὄντα ἰχθὺν πολλῶν ὀνομασιῶν τετυχηκέναι ·
καλεῖσθαι γὰρ καὶ βάκχον καὶ ὀνίσκον καὶ χελλαρίην .
οἱ μὲν οὖν μείζονες αὐτῶν ὀνομάζονται πλατίστακοι , οἱ δὲ μέσην ἔχοντες ἡλικίαν μύλλοι , οἱ δὲ βαιοὶ τοῖς μεγέθεσιν ἀγνωτίδια .
μνημονεύει δὲ τῶν μύλλων καὶ Ἀριστοφάνης ἐν Ὁλκάσι   ·
σκόμβροι , κολίαι , λεβίαι , μύλλοι , σαπέρδαι , θυννίδες .
ἐπὶ τούτοις σιωπήσαντος τοῦ Διονυσοκλέους ὁ γραμματικὸς ἔφη Οὔαρος ·
ἀλλὰ μὴν καὶ Ἀντιφάνης ὁ ποιητὴς ἐν Δευκαλίωνι ταρίχων τῶνδε μέμνηται   ·
τάριχος ἀντακαῖον εἴ τις βούλετ  ἢ Γαδειρικόν , Βυζαντίας δὲ θυννίδος εὐφροσύναις ὀσμαῖσι χαίρει .
καὶ ἐν Παρασίτῳ   ·
τάριχος ἀντακαῖον ἐν μέσῳ πῖον , ὁλόλευκον , θερμόν .
νικόστρατός τε ἢ Φιλέταιρος ἐν Ἀντύλλῳ   ·
βυζάντιόν τε τέμαχος ἐπιβακχευσάτω , Γαδειρικόν θ ὑπογάστριον παρεισίτω καὶ προελθών ·
ἀλλ  ἐπριάμην παρ ἀνδρός , ὦ γῆ καὶ θεοί , ταριχοπώλου πάνυ καλοῦ τε κ ἀγαθοῦ τιλτὸν μέγιστον , ἄξιον δραχμῆς , δυοῖν ὀβολοῖν , ὃν οὐκ ἂν καταφάγοιμεν ἡμερῶν τριῶν ἂν ἐσθίοντες οὐ δὲ δώδεκα ·
ὑπερμέγεθες γάρ ἐστιν .
ἐπὶ τούτοις ὁ Οὐλπιανὸς ἀποβλέψας εἰς τὸν Πλούταρχον ἔφη ·
μήποτ  οὔτις ἐν τούτοις , ὦ οὗτος , τοὺς παρ ὑμῖν τοῖς Ἀλεξανδρεῦσι κατέλεξε Μενδησίους , ὧν οὐ δ ἂν μαινόμενος κύων γεύσαιτο ἄν ποτε , ἢ τῶν καλῶν σου ἡμινήρων ἢ τῶν ταριχηρῶν σιλούρων .
καὶ ὁ Πλούταρχος  ὁ μὲν ἡμίνηρος , ἔφη , τί διαφέρει τοῦ προκαταλελεγμένου ἡμιταρίχου , οὗ ὁ καλὸς ὑμῶν Ἀρχέστρατος μέμνηται   ;
ἀλλ ὅμως ὠνόμασεν ἡμίνηρον ὁ Πάφιος Σώπατρος ἐν Μυστάκου θητίῳ οὕτως ·
ἐδέξατ  ἀντακαῖον , ὃν τρέφει μέγας Ἴστρος Σκύθαισιν ἡμίνηρον ἡδονήν .
καὶ τὸν Μενδήσιον οὕτως ὁ αὐτὸς καταλέγει ·
μενδήσιός θ ὡραῖος ἀκρόπαστος εὖ ξανθαῖσιν ὀπτὸς κέφαλος ἀκτῖσιν πυρός .
ταῦτα δὲ τὰ βρώματα ὅτι πολλῷ ἡδίω ἐστὶ τῶν παρὰ σοὶ περισπουδάστων κόττα καὶ λέπιδι , οἱ πειραθέντες ἴσασι .
λέγε οὖν ἡμῖν καὶ σὺ εἰ καὶ ἀρσενικῶς ὁ τάριχος λέγεται παρ Ἀττικοῖς ·
παρὰ γὰρ Ἐπιχάρμῳ οἴδαμεν .
ὃν ζητοῦντα προφθάσας ὁ Μυρτίλος ἔφη ·
Κρατῖνος μὲν ἐν Διονυσαλεξάνδρῳ   ·
ἐν σαργανίσιν ἄξω ταρίχους Ποντικούς .
πλάτων Διὶ κακουμένῳ   ·
ὥσθ  ἅττ ἔχω ταῦτ ἐς ταρίχους ἀπολέσω .
ἀριστοφάνης Δαιταλεῦσιν   ·
οὐκ αἰσχυνοῦμαι τὸν τάριχον τουτονὶ πλύνων ἅπασιν ὅσα σύνοιδ  αὐτῷ κακά .
κράτης Θηρίοις   ·
καὶ τῶν ῥαφάνων ἕψειν χρὴ , ἰχθῦς τ ὀπτᾶν τούς τε ταρίχους , ἡμῶν δ ἀπὸ χεῖρας ἔχεσθαι .
ἰδίως δ ἐσχημάτισται παρ Ἑρμίππῳ ἐν Ἀρτοπώλισι   ·
καὶ τάριχος πίονα .
σοφοκλῆς τ ἐν Φινεῖ   ·
νεκρὸς τάριχος εἰσορᾶν Αἰγύπτιος .
ὑποκοριστικῶς δ εἴρηκεν Ἀριστοφάνης ἐν Εἰρήνῃ   ·
ἀγόρασόν τι χρηστὸν εἰς ἀγρὸν ταρίχιον .
καὶ Κηφισόδωρος ἐν Ὑί   ·
κρεᾴδιόν τι φαῦλον ἢ ταρίχιον .
φερεκράτης ἐν Αὐτομόλοις   ·
ἡ γυνὴ δ ἡμῶν ἑκάστῳ λέκιθον ἕψουσ  ἢ φακῆν ἀναμένει καὶ σμικρὸν ὀπτῶσ  ὀρφανὸν ταρίχιον .
καὶ Ἐπίχαρμος δ ἀρσενικῶς εἴρηκεν   ὁ τάριχος .
ἡρόδοτος δ ἐν θʹ οὕτως   ·
οἱ τάριχοι ἐπὶ τῷ πυρὶ κείμενοι ἐπάλλοντο καὶ ἤσπαιρον .